***Primjer broj 4- Kapital (Kotor)***

**Klasa 3: Kapital**

**30-OSNOVNI KAPITAL**

300-Akcijski kapital

301-Udjeli društva sa ograničenom odgovornošću

302-Ulozi

303- Državni kapital

309- Ostali osnovni kapital

**31-NEUPLAĆENI UPISANI KAPITAL**

310-Neuplaćene upisane akcije

311-Neuplaćeni upisani udjeli

**32-REZERVE**

320- Emisione rezerve

321- Zakonske rezerve

322- Statutarne i druge rezerve

**33- REVALORIZACIONE REZERVE I NEREALIZOVANI DOBICI I GUBICI**

**34 NERASPOREĐENI DOBITAK**

340-Neraspoređeni dobitak ranijih godina

341-Neraspoređeni dobitak tekuće godine

**35- GUBITAK**

350-Gubitak ranijih godina

351-Gubitak tekuće godine

**4-1**: Struktura sopstvenog kapitala u Bilansu stanja otvorenog akcionarskog društva na dan 01.03. 200X. je sljedeća:

Akcijski kapital 80.000 (*Obične akcije- nominalna vrijednost 2€, 50. 000 akcija odobreno; 40.000 akcija izdato i nalaze se van društva)*

 Emisiona premija 10.000

Statutarne rezerve 10.000

 Neraspoređeni dobitak prethodnih godina 20.000

 **Sopstveni kapital 120.000**

Prenesite stanja na date račune a zatim sljedeće poslovne transakcije proknjižiti sistematski i hronološki :

1. Skupština otvorenog društva A. D. donijela je odluku o povećanju osnovnog kapitala. Odbor je odobrio emisiju 10.000 običnih akcija nominalne vrijednosti 2€ po akciji. Akcije su upisane u potpunosti, pri čemu su akcije upisane uz emisionu premiju od 10% od nominalne vrijednosti. (odluka o povećanju kapitala)
2. Akcionari iz prve promjene su u cjelosti uplatili upisane akcije na tekući račun.(izvod)
3. Donijeta je odluka o kupovini 600 sopstvenih običnih akcija za 1.200€. Prema izvodu poslovne banke izvrsena je isplata za kupovinu akcija.
4. Donijeta je odluka o prodaji 400 otkupljenih sopstvenih običnih akcija u iznosu 1.000€. Novac je uplaćen na tekući račun. (ugovor i izvod)
5. Preduzeće nije uspjelo da proda u roku od godinu dana preostale otkupljene sopstvene obične akcije. Potrebno je izvršiti poništavanje otkupljenih sopstvenih akcija zbog neuspjele prodaje u roku od godinu dana od dana sticanja (odluka o poništavanju akcija).
6. Skupština akcionarskog društva donijela odluku o povećanju osnovnog akcijskog kapitala iz sredstava društva i to: iz statutarnih rezerve društva u iznosu od 10.000€ i iz neraspoređenog dobitka u iznosu od 10.000€.
7. Skupština akcionarskog društva donijela je odluku o isplati dividendi iz neraspoređenog dobitka prethodnih godina u iznosu od 8.000€

**Primjer 4-2**

Otvoreno akcionarsko društvo je imalo sljedeće stanje na bilansnim pozicijama na dan 31.12.20x8. godine: Akcijski kapital po osnovu običnih akcija 7.000€ (100 običnih akcija po 70€/akciji), Akcijski kapital po osnovu prioritetnih akcija 4.800 (80 prioritetnih akcija po 60€/akciji), Građevinski objekti 17.500€, Ispravka vrijednosti građevinskih objekata 500€, Blagajna 4.000€, Tekući račun 16.000€, Dobavljači u zemlji 8.200€, Kratkoročni krediti 21.000€ Gubitak tekuće godine 3.000€, Otkupljene sopstvene obične akcije 1.000€ (20 običnih akcija po 50€/akciji)

Sastavite bilans **stanja na dan 31.12. 20x8**. Otvoriti poslovne knjige za 20x9, a zatim hronološki i sistematski proknjižiti sljedeće poslovne promjene:

1. Skupština akcionarskog društva donijela je odluku o novoj emisiji običnih akcija. Emitovano je 10.000 običnih akcija po nominalnoj vrijednosti i 8.000 prioritetnih akcija po nominalnoj vrijednosti. Sve akcije su upisane po emisionom kursu i to: 5% obične akcije i 10% prioritetne akcije. Akcionari su u cjelosti uplatili svoj dug. (izvod)
2. Preduzeće je donijelo odluku da otkupi 80 sopstvenih običnih akcija u vrijednosti 8000€, koje je dužno da proda u roku od jedne godine od dana nabavke. Plaćanje je izvršeno preko tekućeg računa (obračun posla i izvod).
3. Donijeta je odluka da se proda 70 otkupljenih sopstvenih akcija za 8000€ i to 20 običnih akcija čija je nominalna vrijednost 50€/akciji i 50 običnih akcija čija je nominalna vrijednost 70€/akciji. Uplata je izvršena na tekući račun preduzeća (odluka i izvod)
4. Preduzeće nije uspjelo da proda u roku od godinu dana preostale otkupljene sopstvene obične akcije. Potrebno je izvršiti poništavanje otkupljenih sopstvenih akcija zbog neuspjele prodaje u roku od godinu dana od dana sticanja (odluka o poništavanju akcija).
5. Skupština akcionara je donijela odluku o pokriću gubitka iz prethodnih godina u iznosu od 1.000€ na teret smanjenja osnovnog kapitala po osnovu običnih akcija po pojednostavljenom postupku.

***Primjer broj 5- Obaveze***

**5-1:** Stanje na relevantnim računima glavne knjige trgovinskog preduzeca “X“ u mjesecu februaru je sljedeće: Tekući račun 48.000€, Akcijski kapital po osnovu običnih akcija 45.000€ (45.000 običnih akcija), Dobavljači 5.000€, Zemljište 2.000€, Obaveze po osnovu obveznica 1.500€.

Prenijeti data stanja na račune glavne knjige, a zatim hronološki i sistematski proknjižiti sljedeće ekonomske promjene:

1. Poslovna banka nas obavještava da nam je odobrila namjenski dugoročni kredit za kupovinu opreme u vrijednosti 2.500.000€, sa rokom otplate 4 godine, uz godišnju kamatnu stopu 5%.
2. Prema fakturi br.2 nabavljena je mašina čija je kupovna vrijednost 2.024.000€. Rok za plaćanje fakture je 8 dana. Obavezu prema dobavljaču izmirili smo iz odobrenog namjenskog dugoročnog kredita za osnovna sredstva (veza promjena 1).
3. Preduzeće je otkupilo 3.000 sopstvenih običnih akcija po nominalnoj vrijednosti. Sredstva za otkup akcija su obezbjeđena iz odobrenog kratkoročnog kredita poslovne banke (ugovor, izvod).
4. Poslovna banka nas obavještava da nam je odobrila nenamjenski dugoročni kredit od 20.000€ Sredstva su uplaćena na tekući račun (izvod).
5. Za izmirenje obaveze prema dobavljaču u iznosu od 5.000€ izdali smo mjenicu. Rok dospjeća mjenice je 50 dana, a godišnja kamata je 10%. Obračunati kamatu.
6. Prema izvodu poslovne banke:
7. iskupljena je mjenica na dan dospjeća;
8. isplaćene su obaveze po osnovu obveznica. Anuitetski kupon sadrži glavnicu u iznosu od 100€ i kamatu u iznosu od 25€:
9. uplaćen je avans od kupca za nabavku robe u iznosu 3,300 €. (izvod )

**5-2:** Sljedeće pozicije svrstati u odgovorajuće skupine:

|  |  |  |
| --- | --- | --- |
| Naziv računa | Dugoročne obaveze | Kratkoročne obaveze  |
| Dio dugoročnog kredita koji dospijeva do godine dana  |  |  |
| Obaveze za porez na rezultat |  |  |
| Dobavljači u inostranstvu |  |  |
| Obaveze po osnovu zarada |  |  |
| Obaveze po osnovu PDV |  |  |
| Mjenične obaveze |  |  |
| Rezervisanja za troškove u garantnom roku |  |  |
| Obaveze koje se mogu konvertovati u kapital |  |  |